《同郭夔一饮北固山》
清代·宋权

萧瑟秋声涧壑哀，他乡扶病且登台。不知老树何年有，但见长江镇日来。

四海烽烟还逆旅，一樽风雨暂徘徊。故人邂逅非容易，烂醉无妨卧碧苔。

作者简介：（1598—1652）明末清初河南商丘人，字元平，一字平公，号雨恭。明天启五年进士，由阳曲知县累官顺天巡抚。崇祯末降清，授原官，官至内翰林国史院大学士。曾两主会试。在官六年，致仕归，号归德老农。